ശ്രീനാരായണ ഗിരിയെ തീര്ത്ഥാടന ടൂറിസം പദ്ധതിയില് ഉള്പ്പെടുത്തണം: ഡോ.എം.എന്.സോമന് ആലുവ: ശ്രീനാരായണ ഗുരുദേവന് ധ്യാനമിരുന്ന തോട്ടുമുഖം ശ്രീനാരായണ ഗിരിയെ സംസ്ഥാന സര്ക്കാരിന്റെ തീര്ത്ഥാടന ടൂറിസം പദ്ധതിയില് ഉള്പ്പെടുത്തണമെന്ന് എസ്.എന്.ഡി.പി യോഗം പ്രസിഡന്റ് ഡോ.എം.എന്.സോമന് ആവശ്യപ്പെട്ടു. ധ്യാനശിലയുടെ ചൈതന്യം നഷ്ടപ്പെടാതെ ഇന്നും സംരക്ഷിക്കുന്നുണ്ട്. നിരവധി ഗുരുഭക്തരാണ് അവിടെ പ്രാര്ത്ഥനക്കെത്തുന്നത്. മാത്രമല്ല ഗുരുശിഷ്യനായ സഹോദരന് അയ്യപ്പന്റെയും പാര്വതി അയ്യപ്പനെയും സ്മൃതിമണ്ഡപം ഉള്പ്പെടുന്ന ശ്രീനാരായണഗിരി പ്രകൃതിരമണീയമാണ്. ഈ സാഹചര്യത്തില് സര്ക്കാരിന്റെ തീര്ത്ഥാടന ടൂറിസം പദ്ധതിയില് ഉള്പ്പെടുത്തുന്നതിന് എസ്.എന്.ഡി.പി യോഗം ആവശ്യം ഉന്നയിക്കുമെന്നും അദ്ദേഹം പറഞ്ഞു. ആലുവ യൂണിയന് ഭാരവാഹികളുടെ നേതൃത്വത്തില് ശ്രീനാരായണ ഗിരിയിലെ ഗുരുധ്യാനം ഇരുന്ന ശിലയില് പുഷ്പാര്ച്ചന നടത്തിയ ശേഷം സംസാരിക്കുകയായിരുന്നു അദ്ദേഹം. ലോകമെമ്ബാടും വര്ഗീയ വിദ്വേഷങ്ങളും, മതസ്പര്ദ്ദകളും വര്ദ്ധിച്ചു വരുന്ന കാലഘട്ടത്തില് ശ്രീനാരായണ ദര്ശനം പുതുതലമുറയ്ക്ക് പകര്ന്നുകൊടുക്കണമെന്ന് ഡോ.എം.എന്.സോമന് പറഞ്ഞു. യൂണിയന് പ്രസിഡന്റ് വി. സന്തോഷ് ബാബു, സെക്രട്ടറി എ.എന്.രാമചന്ദ്രന്, യോഗം അസി.സെക്രട്ടറി കെ.എസ്. സ്വാമിനാഥന്, യൂണിയന് വൈസ് പ്രസിഡന്റ് പി.ആര്. നിര്മ്മല്കുമാര്, ബോര്ഡ് മെമ്ബര് പി.പി. സനകന്, കൗണ്സിലര് സജീവന് ഇടച്ചിറ, വനിതാ സംഘം ഭാരവാഹികളായ ലത ഗോപാലകൃഷ്ണന് ബിന്ദു രതീഷ്, ഷിജി ഷാജി, യൂത്ത് മൂവ്മെന്റ് ഭാരവാഹികളായ അമ്ബാടി ചെങ്ങമനാട്, സുനീഷ് പട്ടേരിപ്പുറം, അനിത് മുപ്പത്തടം, വിഷ്ണു പഴങ്ങനാട്, സൈബര് സേന ചെയര്മാന് കെ.ജി. ജഗല്കുമാര്, കണ്വീനര് ഷാന് ഗുരുക്കള്, കീഴ്മാട് ശാഖ ഭാരവാഹികളായ, എം.കെ. രാജീവ്, എം.കെ. ഗിരീഷ്, ഷിജു, അശോകന് എന്നിവരും പങ്കെടുത്തു.